ส่อง AMATA ผลงาน Q4/60 เด่นต่อเนื่องแนะซื้อเป้า 26.60 บ.
ส่อง AMATA ผลงาน Q4/60 เด่นต่อเนื่องแนะซื้อเป้า 26.60 บ.
17 พ.ย. 2560

บล.ฟินันเซีย ไซรัส ระบุในบทวิเคราะห์วันนี้(17พ.ย.) ว่า บริษัท อมตะ คอร์ปอเรชัน จำกัด (มหาชน) หรือ AMATA กำไรสุทธิไตรมาส 3/60 ดีเกินคาด +129% เทียบไตรมาสก่อนหน้า, +221% เทียบช่วงเดียวกันของปีก่อนอยู่ที่ 587 ลบ. จากการโอนที่ดินอมตะนครเกือบ 60 ไร่ ซึ่งเป็นผืนที่มีอัตรากำไรสูงราว 75%
อีกทั้ง ยังควบคุมค่าใช้จ่ายได้ดีและโรงไฟฟ้าบี.กริมมีผลประกอบการสูงขึ้น แนวโน้มไตรมาส 4/60 ยังดีต่อเนื่องถึงปี 61 จากเศรษฐกิจที่สดใสและมี Backlog สูงถึง 1.96 พันลบ. จากผลของยอดขายที่ดินไตรมาส 3/60 ที่สูงถึง 155 ไร่ เทียบกับไตรมาส 2/60 ที่ขายได้ 113 ไร่ ยังคงราคาเป้าหมายปี 2018 ที่ 26.60 บาท แนะนำซื้อ